Денис Лисейчиков: Наконт Турэцкай царквы. Гэта тэрыторыя былога Навагрудскага павета, і ў плане захаванасці метрычных кніг гэта такі цікавы рэгіён. Па ім практычна не захавалася кансісторскіх асобнікаў метрычных кніг. Я нагадаю, што метрычныя кнігі ў перыяд Расійскай імперыі вяліся ў двух асобніках. Адзін вёўся ў самім прыходзе пры храме, а другі здаваўся ў кансісторыю. Мы захоўваем, як правіла, асобнікі кансісторскія. Толькі ў тым выпадку, калі, скажам, пры ліквідацыі нейкага храма, вырашылі яго архіў здаць на дзяржаўнае захаванне, тады мы маем яшчэ і асобнікі прыходскія. Па Навагрудскім павеце па нейкіх прычынах практычна не захавалася ніводнага асобніка кансісторскага. Калі мы маем нейкія асобнічкі з прыходскіх цэркваў, то яны ў нас захоўваюцца. Але гэта літаральна 2-3 царквы на ўвесь павет. Па Турэцкай у нас няма ніводнай метрычнай кнігі.